তিব্বত

তিব্বত (তিব্বতি ভাষায়: བོད་, আ-ধ্ব-ব: [pʰø̀ʔ] ফ্যো’) বা শিচাং (চৈনিক: 西藏 শিৎসাং) তিব্বত পূর্ব এশিয়ার পশ্চিম অংশের একটি অঞ্চল, যা তিব্বতি মালভূমির বড় অংশ নিয়ে গঠিত এবং প্রায় ৪৭০,০০০ বর্গ মাইল (১,২০০,০০০ কিমি²) এলাকা জুড়ে বিস্তৃত। মধ্য এশিয়ায় অবস্থিত এ অঞ্চলটি তিব্বতীয় জনগোষ্ঠীর আবাসস্থল। তিব্বতীয় মালভূমি পৃথিবীর সর্বোচ্চ অঞ্চল, যার গড় উচ্চতা ৪,৩৮০ মিটার (১৪,০০০ ফুট)। যার কারণে এই অঞ্চলকে পৃথিবীর ছাদও বলা হয়। হিমালয়ে অবস্থিত, তিব্বতের সর্বোচ্চ উচ্চতা হলো মাউন্ট এভারেস্ট, যা পৃথিবীর সর্বোচ্চ পর্বত, সমুদ্রপৃষ্ঠের থেকে ৮,৮৪৮ মিটার (২৯,০০০ ফুট) উঁচু।

প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।

 ধর্ম 
তিব্বতের অধিকাংশ মানুষ বৌদ্ধধর্মাবলম্বী। তিব্বতি জনগোষ্ঠী মহাযান মতে তিব্বতি বৌদ্ধধর্ম চর্চা করে থাকে।

তথ্যসূত্র

বিষয়শ্রেণী:পূর্ব এশিয়া
বিষয়শ্রেণী:তিব্বত
বিষয়শ্রেণী:মধ্য এশিয়া
বিষয়শ্রেণী:চীনের অঞ্চল
বিষয়শ্রেণী:পূর্ব এশিয়ার প্রাক্তন রাষ্ট্র
বিষয়শ্রেণী:সাংস্কৃতিক অঞ্চল
বিষয়শ্রেণী:ঐতিহাসিক অঞ্চল